Merili Nikkolo

Merili Nikkolo (sündinud 12. juunil 1984Tiit Reinberg Järva Teataja uus peatoimetaja on Merili Nikkolo Järva Teataja, 06.03.2012.) on eesti ajakirjanik ja meediajuht.

2006. aastal lõpetas Merili Nikkolo Tartu Ülikooli ajakirjanduse ja suhtekorralduse erialal. Töö kõrvalt jätkas ta samas õpinguid ning kaitses 2010. aastal ärijuhtimises magistritöö "Ajakirjanike töörahulolu kujundavad tegurid" cum laude (juhendaja Maaja Vadi).Merili Nikkolo "Ajakirjanike töörahulolu kujundavad tegurid" Tartu Ülikool, 2010.

2006. aastast töötas Merili Nikkolo ajalehe Järva Teataja reporterina, sealhulgas aastatel 2012–2015 peatoimetajana. 2006–2009 õpetas ta Paide Gümnaasiumis ja Türi majandusgümnaasiumis meediat, algatas ja juhtis Järva Teataja meediaklubi.

1. septembrist 2015 kuni 6. maini 2018 oli Nikkolo Pärnu Postimehe peatoimetaja.

2018. aasta mais sai Nikkolost ajalehe Postimees vastutav väljaandja ning AS-i Eesti Meedia uudismeedia juht, kelle vastutusalasse kuulusid ka kontserni maakonnalehed, uudisteagentuur BNS ja Kuku raadio.Postimehe vastutavaks väljaandjaks saab Merili Nikkolo ERR/BNS, 02.05.2018 2019. aasta lõpus lahkus Nikkolo Postimehe vastutava väljaandja ametist. Tema lahkumise järel esitas lahkumisavalduse ka uuriva toimetuse juht Holger Roonemaa. Nende lahkumise põhjuseks tõi Postimees Grupi juhatuse esimees Andrus Raudsalu "erinevad nägemused tuleviku arengustrateegiate osas".Postimehe vastutav väljaandja Merili Nikkolo lahkub ametist ERR, 23.12.2019.

Alates 2020. aasta suvest töötas ta Ekspress Meedias tasulise sisu juhina. 1. novembrist 2021 töötab Nikkolo Eesti Ekspressi peatoimetajana."Eesti Ekspressi peatoimetajaks saab Merili Nikkolo" ERR, 18.10.2021.

Viited

Välislingid
 Merili Nikkolo "Ajakirjanike töörahulolu kujundavad tegurid" Tartu Ülikool, 2010 (magistritöö)
 Tiit Reinberg Järva teataja uus peatoimetaja on Merili Nikkolo Järva Teataja, 6. märts 2012
 Postimehe vastutavaks väljaandjaks saab Merili Nikkolo ERR/BNS, 2. mai 2018
 Postimehe vastutav väljaandja Merili Nikkolo lahkub ametist ERR, 23. detsember 2019

Kategooria:Eesti ajakirjanikud
Kategooria:Tartu Ülikooli sotsiaalteaduskonna vilistlased‎
Kategooria:Sündinud 1984